Foto: BBC AQSh Shtab boshliqlari birlashgan qo‘mitasi raisi Jozef Danfordning ma’lum qilishicha, Suriyaga zarbalar seriyasi yakunlandi. Bu haqda u Pentagon rahbari Jyeyms Mettis bilan birgalikda tashkil etilgan matbuot anjumani davomida aytib o‘tdi, deb xabar qilmoqda Reuters. Uning so‘zlariga ko‘ra, nishonlardan biri tadqiqot markazi bo‘lgan, boshqasi esa – kimyoviy qurol ombori. Danfordning aniqlik kiritishicha, barcha nishonlar Damashqning «kimyoviy qurol dasturi» bilan aloqador bo‘lgan. Mettis, o‘z navbatida, AQSh hozircha Suriyaga hududiga yana zarbalar berishni rejalashtirmayotganini ta’kidlab o‘tdi. Pentagon rahbari amaliyotni «bir martalik hujum» deb atagan.